Predkladacia správa

Správa o pripravenosti Slovenskej republiky na čerpanie štrukturálnych fondov a Kohézneho fondu v programovom období 2007 - 2013 (stav k 15. 11. 2007) sa predkladá na základe uznesenia vlády SR 763/2007 z 12. septembra 2007.
Cieľom predkladaného materiálu je informovať o stave pripravenosti a spolupráce riadiacich orgánov, Centrálneho koordinačného orgánu so zástupcami Európskej komisie pri úprave a schvaľovaní Národného strategického referenčného rámca a operačných programov. Zároveň popisuje aktivity vykonané všetkými účastníkmi riadenia, finančného riadenia a implementácie štrukturálnych fondov a Kohézneho fondu za obdobie od 15. 8. 2007 do 15. 11. 2007, súvisiace s prípravou systémov na úspešné čerpanie ŠF a KF v programovom období 2007 - 2013. 

Predkladaný materiál nemá finančný, ekonomický, environmentálny vplyv, vplyv na zamestnanosť ani podnikateľské prostredie.

Materiál prešiel medzirezortným  pripomienkovým konaním a pripomienky boli zapracované do materiálu.